4 లక్షలమందికి ఐటి నోటీసులు
it return
ముంబయి: ఆదాయపు పన్నుశాఖకు రిటర్నులు దాఖలు చేసిన సుమారు నాలుగు లక్షల పన్నుచెల్లింపుదారుల రిటర్నులను ఇపుడు సమగ్ర పరిశీలన చేస్తునరు. ఇ-అసెస్‌మెంట్‌ విధానంలో వీటన్నింటిపైనా సందేహాలు వ్యక్తంకావడంతో పరిశీలనకు ఆదేశించారు. ఇప్పటికే లక్ష మంది అస్సెస్సీలకు నోటీసులు జారీచేసారు. 15రోజుల్లోపు వారు దాఖలుచేసిన రిటర్నులపై వివరణ ఇవ్వాలని ఆదేశించారు. అయితే పదివేలకుపైగా ఇలాంటి నోటీసులు ఇప్పటికీ సంబంధిత పన్నుచెల్లింపుదారులకు డెలివరీ కాలేదని, మరికొన్ని నోటీసులు తిరిగి వెనక్కివచ్చినట్లు తేలింది. ఈనెలాఖరుతో వీటిని ఖచ్చితంగా పన్ను చెల్లింపుదారులకు పంపించాల్సి ఉంది. కంప్యూటర్‌సాయంతో న్న పరిశీలన స్క్రూటినీ సెలోణ్‌ (కాస్‌) సైకిల్‌నుప్రస్తుత ఆర్ధికసంవత్సరానికి ప్రవేశపెట్టారు. కొత్త వ్యవస్థలో రిటర్నులను ఇకనుంచి పరిశీలనచేస్తారు. విదేశీ ఆదాయం వివరాలు లెక్కలు చూపించకపోవడం, స్థిరాస్థి వివరాలు పొందుపరచకపోవడం, అత్యంత విలువైన లావాదేవీల వివరాలను వెల్లడించకపోవడం, దీర్ఘకాలిక మూలధనలబ్ది వివరాలను వెల్లడించకపోవడం, టిడిఎస్‌ క్లెయిలు టాక్స్‌ ఫామ్స్‌తో సరిపోలకపోవడం, పెట్టుబడుల వివరాలు వెల్లడించకపోవడం, భార్యపేరిట, ఇతర కుటుంబసభ్యులు, బంధువులుపేరిట ఉన్న ఆస్తులు వివరించకపోవడం, రిటర్నులు తప్పులు తడకలతో పొందుపరచడం వంటి వాటితో ఇప్పటివరకూ పన్నులు ఎగవేస్తూ వస్తున్నారు. సంబంధిత పరిదిలోని పన్నుల అధికారికి అస్సెస్సీకి సంబంధించిన పూర్తి వివరాలుముందు తెలుసుకోవాల్సి ఉంటుంది. నోటీసులిచ్చేముందు మ్తొం ఆయనవివరాలు సేకరించాలిస ఉంటుంది. కాస్‌ 2019 కింద కేంద్రీకృతవ్యవస్థలోనే నోటీసులు జారీచేసారు. కొన్ని ఎంపికచేసిన కేసులను పరిశీలనకు తీసుకున్నారు.
తాజా బిజినెస్‌ వార్తల కోసం క్లిక్‌ చేయండి..https://www.vaartha.com/news/business/